064bd10b1b6c0488de690e8eb90f9635
Ποιες είναι οι αιτίες που ευθύνονται για τα πρησμένα μάτια;
matakia.gr
2020.05
Το **πρήξιμο κάτω και πάνω από τα μάτια** απασχολεί μια μεγάλη μερίδα και του γυναικείου και του ανδρικού πληθυσμού. Συνήθως το οίδημα, μπορεί να προκαλέσει πόνο, μπορεί και όχι, υποχωρεί από μόνο του μέσα σε μια μέρα, κάποιες φορές όμως διαρκεί πιο πολύ από δύο μέρες. Υπάρχει η πιθανότητα να συνοδεύεται κι από άλλα συμπτώματα και το αίτιο μπορεί να είναι ένα σοβαρό οφθαλμολογικό πρόβλημα, που αν δεν ελεγχθεί κι εξεταστεί από τον ειδικό γιατρό μπορεί να προκαλέσει και πιο μόνιμες βλάβες στην όραση. 


Υπάρχουν διάφοροι λόγοι που πιθανώς να ευθύνονται για το πρήξιμο στα μάτια σας:


* Ο μη ποιοτικός και ο ελλιπής ύπνος.
* Η γήρανση.
* Η υπερβολική έκθεση στην [υπεριώδη ακτινοβολία](https://www.matakia.gr/ygeia-mation/iliaki-aktinovolia/).
* Το οικογενειακό ιστορικό.
* Το αλκοόλ.
* Το κάπνισμα.
* Το αλάτι κι όλες οι αλμυρές τροφές.
* Τα μη κατάλληλα για τα δικά σας μάτια καλλυντικά και κρέμες ματιών.
* Η μη προσεγμένη διατροφή.
* Οι ορμονικές διαταραχές.
* Το κλάμα.
* Η ατμοσφαιρική ρύπανση.
* Το άγχος και το έντονο στρες.

d7aa0f6092b24a806a34135ccc087c4d
Ποιες παθήσεις μπορεί να προκαλέσουν πρήξιμο στα μάτια;
matakia.gr
2020.05
Το πρήξιμο στα μάτια οφείλεται σε φλεγμονή **ή περίσσευμα
υγρού στους συνδετικούς ιστούς,** οι οποίοι περιβάλλουν τον οφθαλμό. 


**Παρακάτω αναφέρουμε από τι μπορεί πιθανώς να πάσχετε
και να δείτε τα μάτια σας πρησμένα.** 


* [Επιπεφυκίτιδα](https://www.matakia.gr/ygeia-mation/epipefikitida/).
* Μολύνσεις στα μάτια.
* [Χαλάζιο](https://www.matakia.gr/ygeia-mation/chalazion/).
* [Κριθαράκι](https://www.matakia.gr/ygeia-mation/kritharaki/).
* Αλλεργίες.
* Τραυματισμό του οφθαλμού.
* Κυτταρίτιδα του οφθαλμικού κόγχου προδιαφραγματική.
* Κυτταρίτιδα κογχική οπισθοδθαφραγματική.
* Νόσο graves.
* Κακοήθεια στο μάτι.
* Λέμφωμα στον οφθαλμό.
* [Βλεφαρίτιδα](https://www.matakia.gr/ygeia-prosopou/vlefaritida/).
* Οφθαλμικό έρπητα.
* Φθορά του φακού επαφής.
* Διαταραχή του θυρεοειδούς αδένα.

0dfbb36a26b9cc9713229a01404e0db1
Σε ποιες περιπτώσεις πρέπει να επισκεφθείτε τον οφθαλμίατρο σας;
matakia.gr
2020.05
Εάν το πρήξιμο είτε πάνω, είτε κάτω από τα μάτια σας **δεν είναι παροδικό** και συνοδεύεται από τα πιο κάτω συμπτώματα μην αμελήσετε να ελέγξετε τα μάτια σας άμεσα.


**Ποια είναι τα συμπτώματα αυτά;**


* Υπερβολική έκκριση δακρύων.
* Έντονη φωτοευαισθησία.
* Κόκκινα βλέφαρα.
* Αισθητή ερυθρότητα στα μάτια.
* Ξηροφθαλμία.
* Φλεγμονή του επιπεφυκότα.
* Αισθητός πόνος.
* Πολλές τσίμπλες.
* Θαμπή όραση.
* Ελαττωμένη οπτική οξύτητα.
* Άλγος ή στον έναν ή και στους δύο οφθαλμούς.
* Μαύρα στίγματα και κηλίδες να ‘’πετάνε’’ μπροστά από το οπτικό σας πεδίο.
* Η αίσθηση ξένου σώματος στο μάτι σας.

8de3984eafe5679440069f52475984ff
Κατακράτηση υγρών στα μάτια
matakia.gr
2020.05
Πολλές φορές μετά τον ύπνο ειδικά τυχαίνει και ξυπνάτε με μάτια πρησμένα. Αυτό συμβαίνει, γιατί η τοπική απόφραξη του λεμφικού συστήματος, προκαλεί την **κατακράτηση υγρών στα μάτια με αποτέλεσμα αυτά να είναι πρησμένα.** Με τον τρόπο αυτό συσσωρεύονται τοξίνες στην περιοχή των ματιών και συνεπάγεται το πρήξιμο τους καθώς και το πρήξιμο των βλεφάρων.


747b6ce97532fe7d3b0156247b32bffe
Πρησμένα μάτια από το κλάμα
matakia.gr
2020.05
Επίσης, όταν είστε φορτισμένοι συναισθηματικά και ψυχολογικά και ξεσπάτε με **το κλάμα,** δεν φτάνει να έχετε να σκέφτεστε την αιτία που σας το προκάλεσε, έρχεστε αντιμέτωποι και με τα άσχημα αισθητικά αποτελέσματα και τα πρησμένα μάτια. **Γιατί να συμβαίνει αυτό;** Γιατί τα δάκρυα περιέχουν νάτριο. Όταν κλαίτε και τα δάκρυα αναπόφευκτα είναι πολλά, το νάτριο κατακρατά πάνω στους οφθαλμούς σας την υγρασία και αυτά πρήζονται.


**Πόσο κρατά το πρήξιμο των ματιών μετά από κλάμα;**


Τις πιο πολλές φορές κάποιες ώρες αρκούν για να αποβάλλουν τα μάτια σας την επιπλέον υγρασία και να ξεπρηστούν. Παρόλα αυτά στην περίπτωση που κοιμηθήκατε κλαίγοντας, το πρήξιμο δεν υποχωρεί κατά τη διάρκεια του ύπνου, γιατί τα βλέφαρα παραμένουν ακίνητα και δεν είναι σε θέση να αποβάλλουν την υγρασία, οπότε το πιο πιθανό να ξυπνήσετε και τα μάτια σας να είναι ακόμα πρησμένα.


f485b5dc7bfdb1b5fea4e724ac9767bb
Πώς μπορείτε να αποτρέψετε το πρήξιμο κάτω από τα μάτια;
matakia.gr
2020.05
Εάν το πρήξιμο κάτω από τα μάτια σας είναι παροδικό και δεν έχει σχέση με άλλες παθήσεις τότε μπορείτε να ακολουθήσετε τα εξής βήματα για να το αποτρέψετε και να το διώξετε.


1. **Περιορίστε την κατανάλωση του αλατιού**. Το αλάτι που καταναλώνετε δεν είναι μόνο αυτό που εσείς χρησιμοποιείτε στα γεύματά σας, αλλά είναι κρυμμένο σε όλες τις τροφές που αγοράζετε έτοιμες. Χρησιμοποιώντας στο καθημερινό σας διαιτολόγιο λιγότερο αλάτι, περιορίζετε ταυτόχρονα και την κατακράτηση των υγρών που ευθύνονται για το πρήξιμο των ματιών σας.
2. Δοκιμάστε τις **πλύσεις με θαλασσινό νερό** ή αλατόνερο. Εισπνεύστε δυνατά το νερό από το ένα πρώτα ρουθούνι κι αφήστε το να βγει. Επαναλάβετε την διαδικασία και για το άλλο ρουθούνι. Με τον τρόπο αυτό ξεφορτώνεστε την συσσωρευμένη υγρασία στα ιγμόρεια που δημιουργούν πρήξιμο στα μάτια.
3. **Αποφύγετε την καθημερινή χρήση αλκοόλ**. Αν πάλι τύχει και καταναλώσετε αρκετές ποσότητες, πιείτε πολύ νερό πριν κοιμηθείτε. Το αλκοόλ προκαλεί κατακράτηση υγρών όχι μόνο στο σώμα, αλλά και στην περιοχή των ματιών.
4. **Κόψτε το κάπνισμα**.
5. **Χρησιμοποιείστε κρύες κομπρέσες** για το πρήξιμο κάτω από τα μάτια.
6. **Ξεπλύνετε σε τακτά χρονικά διαστήματα** τα μάτια σας με κρύο νερό.
7. **Κοιμηθείτε με το κεφάλι ψηλά**, ανάσκελα κι όχι σε θέση μπρούμυτα. Χρησιμοποιήστε δυο μαξιλάρια στον ύπνο σας, δίνοντας στον οργανισμό σας τη δυνατότητα να μην συγκρατεί υγρά στην περιοχή γύρω από τα μάτια σας.
8. **Αφαιρέστε απαραιτήτως το μακιγιάζ** σας πριν πέσετε για ύπνο. Τα καλλυντικά προϊόντα μακιγιάζ είναι βαριά και δεν  επιτρέπουν στο δέρμα να αναπνεύσει. Για ακόμα καλύτερα αποτελέσματα μετά το ντεμακιγιάζ σας, εφαρμόστε μια καλή κρέμα για την ευαίσθητη περιοχή των ματιών.
9. **Αποφύγετε να τρίβετε τα μάτια σας** όταν νιώθετε πρησμένα.
10. Εάν είστε **χρήστης φακών επαφής αφαιρέστε του**ς και μην τους ξαναχρησιμοποιήσετε έως τη στιγμή που το πρόβλημα του οιδήματος έχει εξαφανιστεί.
11. **Καθιερώστε ένα ζεστό ντουζ, όταν ξυπνάτε.** Η όρθια θέση του σώματός σας μαζί με το χλιαρό-ζεστό νερό που πέφτει κατακόρυφα με πίεση, βοηθούν στην αποσυμφόρηση της περιοχής και στην πολύ καλή κυκλοφορία του αίματος. Αν μετά το ντουζ ρίξετε και κρύο νερό στο πρόσωπό σας θα παρατηρήσετε οτι όποιο οίδημα είχατε, έχει σχεδόν εξαφανιστεί.

218cfe6a86dd04242f42481ea7db0a94
9 φυσικοί τρόποι για άμεση αντιμετώπιση των πρησμένων ματιών
matakia.gr
2020.05
Μπορούν τα προϊόντα που όλοι έχετε κάπου στην κουζίνα σας να δώσουν άμεση λύση στο αντιαισθητικό πρόβλημα των πρησμένων ματιών; Η απάντηση είναι καταφατική. **Ναι, μπορούν.**


Πιο κάτω σας προτείνουμε εύκολες, γρήγορες και ανέξοδες συνταγές με υλικά που μπορεί να έχετε ήδη στο σπίτι σας ή πολύ εύκολα μπορείτε να βρείτε στο εμπόριο  για να πολεμήσετε κι εν τέλει να αντιμετωπίσετε το πρόβλημα των πρησμένων ματιών.


1. **Δοκιμάστε το μασάζ με αιθέρια έλαια.** Προσθέστε στις καθημερινές καλές σας συνήθειες κι άλλη μία. Ποια είναι αυτή; Το μασάζ στα πρησμένα σας μάτια. Κάντε κάθε πρωί, αφού πλύνετε καλά το πρόσωπό σας μασάζ κάτω από τα μάτια σας με την ειδική κρέμα των ματιών σας και κάθε βράδυ κάντε το ίδιο ακριβώς με λίγες σταγόνες από ελαιόλαδο ή έλαιο αμυγδάλου. Άλλη εναλλακτική λύση είναι το αιθέριο έλαιο λεβάντας, λεμονιού και χαμομηλιού. Χρειάζεστε μια σταγόνα από κάθε ένα από τα προαναφερθέντα αιθέρια έλαια κι ένα κουταλάκι νερό. Ανακατέψτε τα έλαια σας με το νερό, κάντε ένα ελαφρύ μασάζ στην περιοχή που σας ενδιαφέρει κι αφήστε τα να δράσουν όσο εσείς κοιμάστε, όλη τη διάρκεια δηλαδή της νύχτας.
2. **Κάντε κομπρέσες με κρύο πράσινο ή και μαύρο τσάι, με χαμομήλι ή μολόχα.** Βράζετε όποιο από τα βότανα αυτά έχετε στην κουζίνα σας, τα βάζετε για κάποια ώρα στο ψυγείο να κρυώσουν και στη συνέχεια παίρνετε δυο βαμβακάκια τα βουτάτε στο τσάι σας και τα εφαρμόζετε για **1 ώρα** περίπου στα μάτια σας. Οι αντιοξειδωτικές ιδιότητες των πιο πάνω βοτάνων, περιορίζουν την διαστολή των αιμοφόρων αγγείων στην περιοχή γύρω από τα μάτια και διώχνουν τα πρηξίματα.
3. **Χρησιμοποιείστε μάσκα με ασπράδια από αβγά.** Θα χρειαστείτε από δύο αβγά μόνο τα ασπράδια. Τοποθετείστε τα σε ένα μπολ και ρίξτε μερικές σταγόνες αποσταγμένης αμαμελίδας. Μ ένα πινελάκι απλώστε το μίγμα κάτω από τα μάτια σας κι αφήστε το περίπου για 15 με 20 λεπτά, μέχρι να στεγνώσει και να δράσει. Η αμαμελίδα, έχει την ικανότητα να συσφίγγει το δέρμα, ενώ το ασπράδι του αβγού, και σφίγγει το δέρμα και μειώνει τα πρηξίματα.
4. **Χρησιμοποιείστε δυο παγωμένα κουταλάκια.** Δεν χρειάζεστε τίποτα περισσότερο από δυο κουτάλια, τα οποία έχετε αφήσει για ένα βράδυ στο ψυγείο. Το πρωί που θα ξυπνήσετε βάλτε τα κουτάλια ένα στο κάθε μάτι κι αφήστε τα για 10 περίπου λεπτά.
5. **Απλώστε στα μάτια σας μια μάσκα από αγγούρι.** Το αγγούρι με τις αντιφλεγμονώδεις ιδιότητές τους, τελικά θεωρείται το θαυματουργό φυσικό προϊόν που σχετίζεται με πολλές θεραπείες που αφορούν στα μάτια. Χρειάζεστε δυο φέτες κρύο αγγούρι τις οποίες κι εφαρμόζετε στα μάτια σας για 20 με 25 λεπτά.
6. **Ή μια μάσκα από πατάτα.** Κόψτε δυο λεπτές φέτες από μια πατάτα κι εφαρμόστε πάνω στα βλέφαρα και γενικότερα στην περιοχή των ματιών για 30 λεπτά.
7. **Χρησιμοποιείστε πάγο.** Πάρτε ένα παγάκι και κάντε ελαφρές κυκλικές κινήσεις σαν να κάνετε ένα ήπιο μασάζ κάτω από τα μάτια σας για λίγα λεπτά.
8. **Προτιμήστε το ροδόνερο.** Τα αντιοξειδωτικά του στοιχεία θα εξαλείψουν τα πρηξίματα στα μάτια σας. Βρέξτε δυο βαμβακάκια στο ροδόνερο, αφήστε τα στο ψυγείο για λίγο να κρυώσουν και ακουμπήστε τα για 20 λεπτά στην ευαίσθητη περιοχή των ματιών που σας απασχολεί.
9. **Φτιάξτε την δική σας σπιτική κρέμα ματιών με φυσικά προϊόντα.** Τα υλικά που θα πρέπει να χρησιμοποιήσετε είναι… 1 γραμμάριο τζελ αλόης βέρα, 1 γραμμάριο shea butter, 1 γραμμάριο έλαιο καρύδας, 10 σταγόνες αιθέριο έλαιο τριαντάφυλλο, μισό κουταλάκι του γλυκού βιταμίνης Ε. Ανακατέψτε όλα τα υλικά σας πολύ καλά σε ένα δοχείο. Τοποθετείστε τα σε ένα βαζάκι, αφού πριν το έχετε αποστειρώσει. Εφαρμόστε την κρέμα σας **πρωί και βράδυ** γύρω από την περιοχή των ματιών σας.

3d2a155237ccbe6f74ddf32ad7c21c52
Άλλα προϊόντα για την αντιμετώπιση του πρηξίματος των ματιών
matakia.gr
2020.05
Βέβαια εκτός από τις σπιτικές συνταγές για την καταπολέμηση του πρηξίματος στα μάτια κυκλοφορούν στο εμπόριο σε φαρμακεία και επιλεγμένα καταστήματα **διάφορες μάσκες ματιών** σε μορφή τζελ, ή αυτοκόλλητων pads, που δροσίζουν την περιοχή γύρω από τα μάτια.  Αυτές που θα επιλέξετε να κάνετε χρήση θα πρέπει να περιέχουν εκχυλίσματα φυσικά με αντιοξειδωτικές και αντιφλεφμονώδεις ιδιότητες, που φημίζονται για την καταπραϋντική κι ενυδατική τους δράση.


3d05a8e669755a1dffffba351a044f59
Πώς θεραπεύονται τα πρησμένα μάτια;
matakia.gr
2020.05
Εάν το πρήξιμο στα μάτια σας επιμένει μετά το πρώτο ή δεύτερο 24ωρο τότε καλό θα ήταν να επισκεφτείτε ένα οφθαλμίατρο. Αυτός θα σας προτείνει είτε απλές[οφθαλμικές σταγόνες](https://www.matakia.gr/odigos-agoras/kaliteres-ofthalmikes-stagones-kolliria-gia-tin-ksirofthalmia/), κολλύρια ή τεχνητά δάκρυα για να ανακουφιστείτε από τα συμπτώματα ή θα σας συνταγογραφήσει **θεραπευτική αγωγή με ειδικά φάρμακα.**


Αν το πρόβλημα προέρχεται από κάποια **αλλεργία** θα σας παραπέμψει σε χρήση αντι-αλλεργικών, αντι-ισταμινικών σταγόνων ή ανάλογα με τη σοβαρότητα της αλλεργίας κολλύρια στεροειδών.


Αν το πρόβλημα έχει να κάνει με μολύνσεις, επιπεφυκίτιδες ή οφθαλμικό έρπητα ο γιατρός σας θα προτιμήσει αντι-φλεγμονώδεις αλοιφές, κολλύρια ή αντιβιοτικά.


Στην περίπτωση που το πρήξιμο στα μάτια προέρχεται από φλεγμονές των βλεφάρων και συνοδεύεται από υπερβολική ευαισθησία στο φως, ο ειδικός γιατρός θα σας συστήσει το πιο πιθανό να κάνετε χρήση φωτοχρωμικών φακών.


afb8fd10050bd4fd63c37c6362c49a9f
Πώς βοηθά ο προληπτικός οφθαλμολογικός έλεγχος;
matakia.gr
2020.05
Η περιοχή των ματιών είναι από τις πιο ευαίσθητες περιοχές του οργανισμού σας. Το να μην αμελείτε τον απαραίτητο **προληπτικό οφθαλμολογικό σας έλεγχο** ο οποίος θεωρείται πολύ σημαντικός για την καλή υγεία των οφθαλμών σας, είναι πολύ σημαντικό. Είτε δείτε κάποιο πρήξιμο στα μάτια, ή κάποιον άλλο ερεθισμό, είτε κι όχι. Το προληπτικό τσεκ απ των ματιών μπορεί να σας ‘’σώσει’’ κι από άλλες οφθαλμικές παθήσεις ακόμη κι από συστηματικά νοσήματα.


Τα άτομα που ανήκουν σε ηλικίες  των 40 ετών, χρειάζονται προληπτικό οφθαλμολογικό έλεγχο κατά μέσο όρο κάθε 4 χρόνια. Οι ενήλικες από την ηλικία των 40 ετών και πάνω, κάθε 2 με 3 έτη και όσοι έχουν περάσει την ηλικία των 50 χρόνων καλό θα ήταν να τσεκάρουν τα μάτια τους μια φορά το χρόνο.

